Det er mange måter å oversette bokens tittel på, da betydningen av de kinesiske tegnene er ganske vide. 道 kan oversettes til «veien fremover», «stien fremover», eller ganske enkelt «veien». Denne termen, som blir brukt av alle kinesiske filosofer (blant andre Konfucius, Mencius, Mozi, legalistene m.fl.), får en spesiell betydning i taoistisk sammenheng, hvor den går på universets essensielle og unevnelige prosess. 德 betyr noe i nærheten av «ærbarhet», «godhet», «rettferdighet» eller «kraft» på norsk. 經 betyr «skrift», «stor bok», eller «doktrine».